שיטה סלילנית

שיטה סלילנית (שם מדעי: Acacia raddiana) היא עץ מדברי, קוצני, מסוג שיטה, הצומח בר בערבה ובחלקים מהנגב.

מאפיינים 
לשיטה שורשים ארוכים ומסתעפים, המאפשרים לה לנצל מי תהום הנמצאים בעומק הקרקע. שורשי השיטה יכולים להגיע לעומק של 10 מטרים.

מספר רב של בעלי חיים מתגוררים על השיטה הסלילנית בצורת קיום טפיל פונדקאי.

בעונת הקיץ משירה השיטה עלים רבים ועומדת בשלכת קיץ חלקית.

בסתיו מתפתחים על ענפיה פרחים לבנבנים מדיפי ריח ובעלי צוף. חרקים רבים נמשכים אל הפרחים.

פירות השיטה הם תרמילים מסולסלים, ובתוכם ישנם זרעים קטנים וקשים. את זרעי השיטה מפיץ בעיקר צבי הנגב.

הצל שמטילים ענפי השיטה מגן על היצורים החיים המתקיימים בסביבתה מפני קרינת השמש החזקה. בין הענפים ומתחת לנוף העץ שוררת טמפרטורה נמוכה יותר מהטמפרטורה שבסביבה.

שיטה סלילנית היא צמח מוגן בישראל. העץ הוא בית הגידול של העש עשקוץ השיטים.

לפי הספרות הבוטנית שיטה סלילנית היא צמח אלרגני.

קישורים חיצוניים

הערות שוליים

המזרח התיכון: עצים
צפון אפריקה: עצים
מימוסיים
ארץ ישראל: מימוסיים
ערכי טבע מוגנים בישראל: צמחים
ארץ ישראל: צמחים אלרגניים
צמחייה מדברית